CELEX: 22017D1323
Language: el
Date: 2016-02-05 00:00:00
Title: Απόφαση της Μεικτής Επιτροπής του ΕΟΧ αριθ. 40/2016, της 5ης Φεβρουαρίου 2016, για την τροποποίηση του πρωτοκόλλου 47 (Κατάργηση των τεχνικών εμποδίων στο εμπόριο οίνου) της συμφωνίας για τον ΕΟΧ [2017/1323]

20.7.2017   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 189/60
               
            ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
      αριθ. 40/2016
      της 5ης Φεβρουαρίου 2016
      για την τροποποίηση του πρωτοκόλλου 47 (Κατάργηση των τεχνικών εμποδίων στο εμπόριο οίνου) της συμφωνίας για τον ΕΟΧ [2017/1323]
      Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
      Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
      Εκτιμώντας τα ακόλουθα:
      
                  (1)
               
               
                  Ο κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1) πρέπει να ενσωματωθεί στη συμφωνία για τον ΕΟΧ.
               
            
                  (2)
               
               
                  Ο κανονισμός (ΕΕ) αριθ. 1308/2013 καταργεί τον κανονισμό (ΕΚ) αριθ. 1234/2007 (2) του Συμβουλίου, ο οποίος έχει ενσωματωθεί στη συμφωνία και πρέπει, συνεπώς, να διαγραφεί από τη συμφωνία.
               
            
                  (3)
               
               
                  Η παρούσα απόφαση αφορά νομοθεσία στον τομέα του οίνου. Η νομοθεσία περί οίνου δεν εφαρμόζεται στο Λιχτενστάιν ενόσω η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας για το εμπόριο γεωργικών προϊόντων επεκτείνεται στο Λιχτενστάιν, όπως ορίζεται στην έβδομη παράγραφο της εισαγωγής του πρωτοκόλλου 47 της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν,
               
            
                  (4)
               
               
                  Το πρωτόκολλο 47 της συμφωνίας για τον ΕΟΧ θα πρέπει επομένως να τροποποιηθεί αναλόγως,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Το κείμενο του σημείου 8 [κανονισμός (ΕΚ) αριθ. 1234/2007 του Συμβουλίου] του προσαρτήματος 1 του πρωτοκόλλου 47 της συμφωνίας για τον ΕΟΧ αντικαθίσταται από το ακόλουθο κείμενο:
      «32013 R 1308: Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).
      Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
      
                  α)
               
               
                  Εφαρμόζονται μόνον οι ακόλουθες διατάξεις του κανονισμού:
                  
                               
                           
                           
                              Το άρθρο 1 παράγραφος 2 στοιχείο 1), βλ. παράρτημα Ι Μέρος XII,
                           
                        
                               
                           
                           
                              Το άρθρο 3 παράγραφος 1, βλ. παράρτημα ΙΙ Μέρος IV,
                           
                        
                               
                           
                           
                              Το άρθρο 75 παράγραφος 3 στοιχεία στ), ζ), η), ια) και ιγ), παράγραφος 4) και παράγραφος 5) στοιχείο δ),
                           
                        
                               
                           
                           
                              Το άρθρο 78 παράγραφος 1 στοιχείο β) και παράγραφος 2 βλ. παράρτημα VII Μέρος II βλ. προσάρτημα Ι του παραρτήματος VII,
                           
                        
                               
                           
                           
                              Άρθρα 80, βλ. παράρτημα VIII,
                           
                        
                               
                           
                           
                              Άρθρα 81 και 82,
                           
                        
                               
                           
                           
                              Άρθρο 83 παράγραφοι 2 και 3,
                           
                        
                               
                           
                           
                              Άρθρα 92-108,
                           
                        
                               
                           
                           
                              Άρθρα 112 και 113,
                           
                        
                               
                           
                           
                              Άρθρα 117-121,
                           
                        
                               
                           
                           
                              Άρθρο 146 και
                           
                        
                               
                           
                           
                              Άρθρο 147, παράγραφοι 1 και 2.
                           
                        Οι διατάξεις εφαρμόζονται με τις προσαρμογές που μπορεί να απορρέουν από τις διατάξεις του κυρίου κειμένου της συμφωνίας, τις οριζόντιες προσαρμογές στην εισαγωγή του πρωτοκόλλου 47 της συμφωνίας, και τις ειδικές προσαρμογές στο προσάρτημα 1 του πρωτοκόλλου 47 της συμφωνίας.
               
            
                  β)
               
               
                  Οι αντιπρόσωποι των κρατών ΕΖΕΣ συμμετέχουν πλήρως στις εργασίες της επιτροπής που αναφέρεται στο άρθρο 229 του κανονισμού, οι οποίες αφορούν θέματα που εμπίπτουν στο πεδίο εφαρμογής των αναφερόμενων στη συμφωνία πράξεων, αλλά δεν έχουν δικαίωμα ψήφου.».
               
            Άρθρο 2
      Τα κείμενα των κανονισμών (ΕΕ) αριθ. 1308/2013 στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
      Άρθρο 3
      Η παρούσα απόφαση αρχίζει να ισχύει στις 6 Φεβρουαρίου 2016, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
      Άρθρο 4
      Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
      
         Βρυξέλλες, 5 Φεβρουαρίου 2016.
         
            
               Για τη Μεικτή Επιτροπή του ΕΟΧ
            
            
               Ο Πρόεδρος
            
            Claude MAERTEN
         
      
      
         (1)  ΕΕ L 347 της 20.12.2013, σ. 671.
      
         (2)  ΕΕ L 299 της 16.11.2007, σ. 1.
      
         (*1)  Δεν έχουν αναφερθεί συνταγματικές απαιτήσεις.